
 30.7.2021
 BG
 Официален вестник на Европейския съюз
 L 272/4
 РЕГЛАМЕНТ ЗА ИЗПЪЛНЕНИЕ (ЕС) 2021/1242 НА СЪВЕТА
 от 29 юли 2021 година
 за прилагане на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 на Съвета от 23 март 2012 г. относно ограничителни мерки срещу Иран и за отмяна на Регламент (ЕС) No 961/2010 (1), и по-специално член 46, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 23 март 2012 г. Съветът прие Регламент (ЕС) No 267/2012.
 (2)
 На 18 юни 2020 г. Съветът прие Регламент (ЕС) 2020/847 (2), за прилагане на Регламент (ЕС) No 267/2012.
 (3)
 Вследствие на решението на Общия съд по дело T-580/19 (3), Sayed Shamsuddin Borborudi следва да бъде заличен от списъка на лицата и образуванията, които подлежат на ограничителни мерки, съдържащ се в приложение IX към Регламент (ЕС) No 267/2012.
 (4)
 Освен това, въз основа на преразглеждане на приложение II към Решение 2010/413/ОВППС (4) на Съвета, ограничителните мерки срещу всички лица и образувания, посочени в съдържащия се в него списък, следва да бъдат запазени, доколкото имената на тези лица и образувания не фигурират в приложение VI към същото решение, а 21 вписвания, включени в приложение IX към Регламент (ЕС) No 267/2012, следва да бъдат актуализирани.
 (5)
 Поради това Регламент (ЕС) No 267/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IX към Регламент (ЕС) No 267/2012 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 юли 2021 година.
 За Съвета
 Председател
 G. DOVŽAN
 (1) ОВ L 88, 24.3.2012 г., стр. 1.
 (2) Регламент за изпълнение (ЕС) 2020/847 на Съвета от 18 юни 2020 г. за прилагане на Регламент (ЕС) No 267/2012 относно ограничителни мерки срещу Иран (ОВ L 196, 19.6.2020 г., стр. 1).
 (3) Решение на Общия съд от 9 юни 2021 г., Sayed Shamsuddin Borborudi/Съвет на Европейския съюз, T-580/19, ECLI:EU:T:2021:330.
 (4) Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (ОВ L 195, 27.7.2010 г., стр. 39).
 ПРИЛОЖЕНИЕ
 Приложение IХ към Регламент (ЕС) No 267/2012 се изменя, както следва:
 1)
 в точка „I. Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран“, в подточка „A. Лица“ се заличава следното вписване: „25. Sayed Shamsuddin Borborudi“.
 2)
 в точка „I. Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран“ следните вписвания заменят съответните вписвания в списъка, съдържащ се в подточка „A. Лица“:
 Име
 Идентификационни данни
 Основания
 Дата на включване в списъка
 „8.
 Ebrahim